Diari Oficial de la Generalitat Valenciana


Sumari del DOGV 4965, del 14-03-2005 (2005/2483)

RESOLUCIÓ de 9 de febrer de 2005, del Servici Territorial d'Energia de Castelló, per la qual s'autoritza a l'empresa Gas Natural Cegas, SA, la realització de les instal·lacions corresponents al projecte d'ampliació de les xarxes de distribució de gas natural a la província de Castelló, any 2003. Expedient CBREDE/2003/14/12.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2483


Data del document
:   09-02-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Castelló de la Plana
    * indústria energètica
    * proveïment energètic
    * empresa privada

RESOLUCIÓ de 9 de febrer de 2005, del Servici Territorial d'Energia de Castelló, per la qual s'autoritza a l'empresa Gas Natural Cegas, SA, la realització de les instal·lacions corresponents al projecte d'ampliació de les xarxes de distribució de gas natural a la província de Castelló, any 2003. Expedient CBREDE/2003/14/12. [2005/F2483]
  
Gas Natural Cegas, SA, va sol·licitar per mitjà d'escrit, de 14 de juliol de 2003, i a l'empara del que disposen la Llei 34/1998, de 7 d'octubre, del Sector d'Hidrocarburs (BOE núm. 241, de 8 d'octubre de 1998), i el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, autorització per a la construcció de xarxes i instal·lacions de subministrament de gas natural, d'acord amb el projecte d'ampliació de la xarxes de distribució de gas natural a la província de Castelló, any 2003, CBREDE/2003/14/12.
  
Vista la documentació presentada per Gas Natural Cegas, SA, consistent en:
  
- Sol·licitud d'instal·lació del projecte d'ampliació de la xarxes de distribució de gas natural a la província de Castelló, any 2003.
  
- Projecte tècnic de la instal·lació subscrit per tècnic competent i visat pel col·legi oficial corresponent.
  
Vistos la Llei 34/1998, de 7 d'octubre, del Sector d'Hidrocarburs (BOE núm. 241, de 8 d'octubre de 1998) i el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i en virtut d'això, este Servici Territorial d'Energia resol:
  
Autoritzar les instal·lacions sol·licitades per Gas Natural Cegas, SA, d'acord amb el projecte d'ampliació de la xarxes de distribució de gas natural a la província de Castelló, any 2003, d'acord amb les condicions següents:
  
1r. En tot moment, haurà de complir tot el que establix la Llei 34/1998, de 7 d'octubre, del Sector d'Hidrocarburs (BOE núm. 241, de 8 d'octubre de 1998), segons la disposició addicional sisena.
  
2n. Les instal·lacions que autoritza la present resolució hauran de realitzar-se d'acord amb el projecte denominat «Projecte d'ampliació de la xarxes de distribució de gas natural en la província de Castelló, any 2003» i la resta de documentació tècnica presentada, i queda especificada en les següents dades bàsiques:
  
a) Descripció de les instal·lacions:
  
Ampliació de xarxes de distribució de gas natural a la província de Castelló, any 2003.
  
b) El pressupost total de les instal·lacions objecte de la present autorització ascendix a 606.420 euros.
  
3r. Per a introduir modificacions que afecten les dades bàsiques a què es referix la condició 2a serà necessari obtindre autorització del Servici Territorial d'Energia de Castelló.
  
4t. Les obres d'instal·lació hauran d'executar-se en el termini de 12 mesos, comptadors a partir de la data de la present autorització. Una vegada finalitzada la instal·lació, Gas Natural Cegas, SA, procedirà a efectuar els assajos i proves oportunes, així com a demanar un certificat final d'obra, firmat per un tècnic superior competent i visat pel col·legi oficial corresponent, en què conste que la construcció i muntatge de les instal·lacions s'ha efectuat d'acord amb la normativa tècnica vigent que se li aplique i amb el projecte presentat i les modificacions, si és el cas.
  
5é. Este servici territorial, a la vista de la documentació mencionada en el punt anterior, autoritzarà la posada en servici de les instal·lacions.
  
6é. L'organisme autoritzador es reserva el dret de deixar sense efecte esta autorització en el moment en què es demostre l'incompliment de les condicions imposades, per la declaració inexacta de les dades subministrades o una altra causa excepcional que ho justifique legalment.
  
7é. La present autorització s'atorga sense perjuí i independentment de les autoritzacions, llicències o permisos de competència municipal, provincial o altres necessaris per a la realització de les obres de les instal·lacions.
  
La present resolució no és definitiva en la via administrativa i en contra d'esta podrà interposar-se recurs d'alçada davant del secretari autonòmic d'Infraestructures, en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
Castelló de la Plana, 9 de febrer de 2005.- El cap de l'Àrea d'Energia (p d Resolució del director general d'Energia de 24.03.2004): Fernando Fabra Gasset.